Document ID: 31997R1090

ΚΑΝΟΝΙΣΜΟΣ (ΕΚ) αριθ. 1090/97 ΤΗΣ ΕΠΙΤΡΟΠΗΣ της 16ης Ιουνίου 1997 για τροποποίηση του κανονισμού (ΕΚ) αριθ. 2144/96 για τον καθορισμό της χορηγήσεως των πιστοποιητικών εξαγωγής για ορισμένα τυριά που θα εξαχθούν προς τις Ηνωμένες Πολιτείες της Αμερικής το 1997 στο πλαίσιο της συμπληρωματικής ποσόστωσης που προκύπτει από τις συμφωνίες ΓΣΔΕ
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 1466/95 της Επιτροπής, της 27ης Ιουνίου 1995, για τον καθορισμό των ειδικών λεπτομερειών εφαρμογής των επιστροφών κατά την εξαγωγή στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΚ) αριθ. 417/97 (2), και ιδίως το άρθρο 9α παράγραφος 3,
Εκτιμώντας:
ότι το άρθρο 9α του κανονισμού (ΕΚ) αριθ. 1466/95 ορίζει ότι οι αιτήσεις πιστοποιητικών εξαγωγής δυνάμει του εν λόγω άρθρου πρέπει να συνοδεύονται από βεβαίωση του καθορισμένου εισαγωγέα σχετικά με την επιλεξιμότητά του βάσει των κανόνων που εφαρμόζονται στις Ηνωμένες Πολιτείες της Αμερικής για την έκδοση πιστοποιητικών εξαγωγής 7 ότι, μετά την έγκριση του κανονισμού (ΕΚ) αριθ. 2144/96 της Επιτροπής (3), όπως τροποποιήθηκε από τον κανονισμό (ΕΚ) αριθ. 2362/96 (4), ορίστηκε ότι μερικοί από τους καθορισμένους εισαγωγείς δεν ήταν επιλέξιμοι 7 ότι οι ποσότητες που αφορούν τις σχετικές αιτήσεις πρέπει να κατανεμηθούν εκ νέου μεταξύ των άλλων ενδιαφερομένων εμπορευομένων οι οποίοι έλαβαν προσωρινά πιστοποιητικά για τις ίδιες κατηγορίες τυριών 7 ότι, άρα, πρέπει να τροποποιηθεί αναλόγως το παράρτημα του κανονισμού (ΕΚ) αριθ. 2144/96 και οι τροποποιήσεις αυτές πρέπει να αρχίσουν να ισχύουν από την έναρξη ισχύος του εν λόγω κανονισμού,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο παράρτημα του κανονισμού (ΕΚ) αριθ. 2144/96, στη στήλη 5, ο συντελεστής χορήγησης «0,15625» αντικαθίσταται από «0,29895».
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός εφαρμόζεται από τις 8 Νοεμβρίου 1996.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 16 Ιουνίου 1997.

Labels: 3
17
18